****

Lehdistötiedote

16.9.2016

**Brother on lanseerannut premiumluokan tietokoneen tarratulostimet PT-P900W ja PT-P950NW**

**Hiljattain lanseeratut PT-P900W ja PT-P950NW kuuluvat markkinoiden nopeimpiin tietokoneen tarratulostimiin. Laitteet on suunniteltu vaativaan ammattikäyttöön.**On melko yleistä puhua premiumluokan laitteista tai lippulaivamalleista, kun kuvataan auto-, tulostin-, tietokone- tai älypuhelinuutuuksia. Sen sijaan tietokoneen tarratulostimia on harvemmin esitelty huippumalleina. Tämä on kuitenkin muuttumassa. Brother on hiljattain lanseerannut ammattilaistason tarratulostimet PT-P900W ja PT-P950NW, jotka täyttävät vaativat tarramerkintävaatimukset.

Tarratulostimet ovat markkinoiden nopeimpia, ja ne tulostavat jopa 36 mm leveitä tarroja. PT-P950NW tarratulostimeen on saatavilla lisävarusteena LCD-kosketusnäyttö kosketuspainikkein ja Bluetooth-yhteys, joka mahdollistaa laitteen käytön täysin langattomasti mobiililaitteilta. Laitteessa on vakiona sisäänrakennettu kello päivämäärän ja kellonajan tulostamista varten.

**Ensiluokkaisia toimintoja**

Brother PT-P900W ja PT-P950NW tarratulostimissa on vakiona USB- ja Wi-Fi-liitännät. Lisävarusteena litiumioniakku, joka mahdollistaa tarratulostuksen missä ja milloin tahansa.

Lippulaivamalli PT-P950NW-tarratulostimessa on vakiona langaton verkkoliitäntä. Tarratulostin on helppo liittää myös yrityksen kiinteään verkkoon työryhmätarratulostimeksi. Brotherin ilmainen P-touch Editor -tarrasuunnitteluohjelma auttaa tarrojen helpossa ja nopeassa luomisessa.

Uutuustarratulostimien tulostusnopeus on jopa 60 mm, ja ne tulostavat jopa 36 mm leveitä tarroja. Laitteet käyttävät erittäin kestäviä laminoituja TZe-tarranauhoja, jotka on suunniteltu kestämään auringonvaloa, kemikaaleja, lämpötilanvaihtelua, kosteutta sekä hankausta.

**Uniikkeja ominaisuuksia**

PT-P950NW-tarratulostimeen voi räätälöidä lisäominaisuuksia, jotka erottavat sen muista tarratulostimista. Laitteeseen on saatavilla lisävarusteena LCD-näyttö kosketuspainikkein. Tämä mahdollistaa tarratulostuksen ilman tietokoneyhteyttä. Tarratulostimessa on sisäänrakennettu kello ja kalenteri, joiden ansiosta tarroille voi tulostaa nykyisen tai tulevan päiväyksen sekä kellonajan esimerkiksi ”Parasta ennen”- tai ”Näytteenottopäivä”-merkintöihin. PT-P950NW-tarratulostimeen voi hankkia lisävarusteena Bluetooth-yhteyden, joka mahdollistaa tarrojen luonnin ja tulostamisen mobiililaitteiltasi.

**Brotherin kehittämiä appseja ja pääsy pilvipalveluun**

PT-P900W ja PT-P950NW ovat yhteensopivia Brotherin kehittämän iPrint&Label -appsin kanssa. Veloituksettoman sovelluksen ansiosta tarrojen suunnittelu ja tulostaminen mobiililaitteelta on helppoa ja nopeaa. [iPrint&Label](http://www.brother.fi/business-solutions/mobile-and-cloud/mobile-and-cloud/iprint-label) -appsi toimii Applen iPhone-/iPad- ja Android-laitteilla langattoman verkon välityksellä.

Veloitukseton Mobile Cable Label Tool -appsi on kehitetty sähköalan ammattilaisille, jotka tekevät sähkömerkintöjä esimerkiksi tietoliikennealalla. Appsista on pääsy Brotherin pilvipohjaiseen sähköalan symbolikirjastoon, josta voi ladata viimeisimpiä symboleja ja tarrapohjia.

**Hinnat ja saatavuus**

Tietokoneen tarratulostimia on saatavilla kautta maan Brother-jälleenmyyjiltä. Brother PT-P900W:n verollinen suositushinta on 406,00 euroa ja Brother PT-P950NW:n verollinen suositushinta on 677,00 euroa.

**Lisätiedot:**

Brother Finland, Brother Nordic A/S Tanska, sivuliike Suomessa  
Tom Forssell, myyntijohtaja, 050 320 5552, tom.forssell@brother.fi   
tai  
Sami Kivelä, tuotepäällikkö, 0500 429 094, sami.kivela@brother.fi

**Ehdotukset kuvateksteiksi:**

(Kuva 1)

Brother PT-P900W on yksi markkinoiden nopeimmista tarratulostimista. Voit tulostaa kestäviä, jopa 36 mm leveitä tarroja.   
  
(Kuva 2)

Brother PT-P950NW on laadukas tietokoneen tarratulostin. Lippulaivamalliin on mahdollista hankkia lisävarusteena LCD-näyttö kosketuspainikkein sekä Bluetooth-yhteys, joka mahdollistaa laitteen käytön täysin langattomasti mobiililaitteilta. Voit tulostaa tarroille esimerkiksi kellonaika- ja päiväystietoja, kuten ”Parasta ennen”- tai ”Näytteenottopäivä”-merkintöjä.

*(Kuvat vapaasti toimittajien käytössä)*  
  
**Brother lyhyesti**  
Brother Finland toimii Brother Nordicin Suomen maakonttorina ja tuo Brother-tuotteita Suomen sekä Baltian markkinoille. Brother Finland vastaa myynnistä, markkinoinnista sekä teknisestä tuesta Suomessa. Vastuullisuus ympäristöasioissa on olennainen osa liiketoimintaamme, sekä yhteiskunnallista vuorovaikutusta. Yrityksellemme myönnetty ISO 14001 -ympäristösertifiointi sekä laaja joutsenmerkitty tuotevalikoimamme ovat konkreettinen osoitus siitä, että kannamme vastuumme myös ympäristöasioissa. Lisätietoa osoitteessa [www.brother.fi](http://www.brother.fi).